《与孙巨源苏子瞻刘莘老广陵相遇苏请赋诗为别各用其字为韵每篇十韵 其一》
宋代·刘攽

都城每过从，车马动逾众。分飞无此欢，会合杳如梦。

薄霜作微寒，浅水未成冻。秋花正斓斑，幽鸟杂清哢。

此邦人事稠，南北屡迎送。以兹信宿间，得与数君共。

遂将结吾庐，念有用馀俸。稍营负郭田，毕力输赋贡。

百龄欲过半，来日颇自纵。冀君数相存，诗酒尚足用。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。